Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du Ijitoen Garapenerako Estrategiaren inpaktuaren gaineko txostenei buruz (10-23/PES-00069). Hona Nafarroako Gobernuko Eskubide Sozialetako kontseilariak informatzeko duena:

*Ijitoen garapenerako Estrategian jasota zetorren horren inpaktua ezagutzeko inkesta kuantitatibo eta kualitatibo bat eginen zela 2020an. Egin al da inkesta hori? Noiz?*

Ijitoen Garapenerako Estrategiaren ezarpen maila aztertzeko jarraipen prozesuaren ezaugarria izan da teknika kuantitatiboak eta kualitatiboak uztartzea: jarduketen gauzatzeari buruzko datuak biltzea, Estatuko testuinguru-adierazle batzuk sistematizatzea –Nafarroako testuingurura estrapolatzeko modukoak izan daitezkeenak–, eta sare publikoko eta gizarte ekimeneko espezialistek parte hartzea. Ildo horretan, esan daiteke parte-hartze tasa nahiko handia izan dela, 45 bat profesionalek parte hartu baitute.

*Egin al dira estrategia horrek jasotzen zituen urteroko betearazpen-txostenak?*

Estrategiari buruzko tarteko ebaluazioa egin da.

*Egin al dira estrategia horren jarraipen eta ebaluazio atalak jasotako bitarteko ebaluazio luzeagoa (2020) eta amaierako betearazpena (2022)?*

Bitarteko ebaluazioa egin da, eta aurreikusita dago amaierako ebaluazioa egitea.

Hori guztia jakinarazten dut, Nafarroako Parlamentuko Erregelamenduaren 194. artikuluan ezarritakoa betez.

Iruñean, 2023ko martxoaren 27an

Eskubide Sozialetako kontseilaria: María Carmen Maeztu Villafranca